Сер Риам беше могъщ лорд-командир на кралската стража.
Но беше болен отдавна. Отишъл си е в мир, надявам се.
Да, Ваше величество.
Намериха го издъхнал кротко в съня си.
Мълчаливите сестри поеха грижата за останките му.
Новият лорд-командир, сер Харолд,
държи бързо да намери заместник на сер Риам в кралската стража.
Ваше величество, милорди.
Кралската стража трябва да наброява седем мъже, както преди.
С помощта на Ръката поканих най-отбраните кандидати в двора.
Всички са преминали изпитанията.
Загубихме четири кораба. Последният е плавал под моите знамена.
В Каменни стъпала пламти пожар,
докато вие умувате за несгодите на двора.
Ако искате да обсъдим нещо...
Искам да зная какво ще сторим за корабите и хората ми.
Короната ще ви компенсира за кораба и екипажа
и ще направи дарение за семействата.
Не искам компенсация.
Искам да превзема със сила Каменни стъпала и да изгоря Хранещия раците.
Не съм готов да воювам със Свободните градове.
Пиратите не са Свободните градове.
А кой според вас ги снабдява с кораби и екипажи?
В цялата ни история, милорд,
Седемте кралства никога не са водили открита война със Свободните градове.
Ако се стигне дотам, загубите ще са неизброими.
Защо да се бои от нас Хранещия раците?
Братът на краля необезпокояван превзе Драконов камък
и го отбранява с армия от златни плащове.
Демън се настани там преди половин година,
а короната дори не роптае.
Любезно ви напомням, лорд Корлис,
че мястото на масата на краля не ви прави равен нему.
Предприех действия.
Проводих пратеници в Пентос и Волантис,
за да потърсим общ език.
Корабите и бойците са в готовност.
Ще угасим пожара в Каменни стъпала. След време.
Имате драконови ездачи, татко.
Пратете нас.
Не е толкова просто, Ренира.
Ще демонстрираме сила. - Принцесата поне има план.
Бихме могли да...
Може би ще се намери по-удачна мисия за таланта на принцесата.
Защо не отведеш принцесата
да огледа новите кандидати за кралската стража, лорд-командире?
Отлична идея, Ваше величество.
Този рицар ще брани и теб. Трябва ти да избереш.
Сер Дезмънд Карон.
Отличен рицар.
Пристъпете напред, сер Дезмънд.
Син на сер Ройс Карон,
сер Дезмънд доказа ловкостта и силата си в турнири и не само.
По пътя през Кралския лес към столицата
сер Дезмънд е наказал справедливо бракониер.
Бихте могли да му благодарите за службата, принцесо.
Благодарим за вярната служба на короната, сер.
Сер Раймън Малистър.
Син на лорд Лимънд Малистър от Морски страж.
Победител в стълкновението при Сайдер.
Бил последният, останал на седлото, от двайсет и трима рицари.
Сер Раймън е посветен в рицарство...
Някой от тези рицари има ли опит в бран,
отвъд залавянето на бракониери?
Сер Кристън Коул.
Син на оръженосеца на лорда на Черен пристан.
Добре дошъл, сер Кристън.
Сражавахте се при Бурен край?
В Дорнските войни, принцесо.
Бих се една година в пехотата срещу дорнските набези.
Сер Хармон ме посвети в рицарство,
след като сринахме две кули по Пътя на костите.
Избирам сер Кристън Коул.
Да не бързаме, принцесо.
Без съмнение сер Кристън е доблестен воин,
но домове като Крейкхол и Малистър са важни съюзници на короната.
Морски страж например
е основната защита на кралството срещу набези от Железните острови.
Тези рицари са калени в турнири.
Баща ми трябва да бъде охраняван от мъж, познал истинска бран.
Нали?
Разбира се, принцесо.
Тогава да подготвим церемонията на сер Кристън.
Столицата на Валирия била построена върху вулкан, като Драконов камък.
Господарите на дракони, благородниците,
живеели тук, в подножието на вулкана,
близо до извора на могъществото и магията.
Това бил Аногрионът,
където чародеите практикували кръвна магия.
Построили сте нещо удивително.
О, не.
Аз само изучавам историята и чертая плановете.
Другото е дело на каменоделците.
Вярвате ли, че Вестерос ще стане като Валирия, Ваше величество?
Зависи дали говориш за славните дни, или за падението на Твърдината.
Над хиляда дракона,
флота, способна да властва над световните морета...
Славата на Валирия няма да се повтори.
Седем ада.
Как е Ренира?
За какво питате?
Напоследък почти не говори с мен.
Мисля, че й е трудно...
...да обсъжда лични въпроси.
Ще отнеме време.
И при мен беше така, когато изгубих майка си.
Иска ми се да ме потърси.
Защо не я потърсите вие?
Има дни, когато по-скоро бих се изправил срещу Черната гибел,
отколкото срещу дъщеря си.
Вярвам, че ще отвори сърцето си, ако я приканите.
Намирате път към хората с такава лекота.
Не си й споменала за разговорите ни, нали?
Аз...
Боя се, че няма да разбере.
Не, Ваше величество.
Измина едва половин година от смъртта на майка ми.
А вече търсят жена за баща ми, за да ме изместят.
Зная какви кроежи плетат на тайните си съвети,
когато ме отпратят.
Не мъчи ума си с делата на лордове и крале.
Какво, ако баща ти се ожени пак?
Той те обича.
Избра те за своя наследница.
Не избра мен, а отхвърли Демън.
Коленичи до мен.
Това е моят начин да бъда с майка си.
В тишината на септата
се чувствам близо до нея.
Зная, че звучи глупаво. - Съвсем не.
Добре.
Реших, че може да опиташ.
Аз...
Ако не заради мен, то може би заради тях.
Какво да кажа?
Каквото пожелаеш.
Ще знаете само ти и боговете.
Искам да ме види като нещо повече от малко момиче.
И моят баща не знае езика на момичетата.
Когато искам да говоря с него,
знам, че трябва да положа усилие.
Благодаря ти.
Ваше величество.
Радвам се, че се срещаме.
Днес се разгорещихме,
но ви уверявам, че ценя високо връзката между домовете ни.
Ренис е любимата ми братовчедка.
Простете, че се разпалих пред Малкия съвет, Ваше величество.
Не исках да обидя никого.
Флотата ви е едно от съкровищата на кралството, лорд Корлис.
Но трябва да разберете,
че мисията на краля е да избягва войната, докато не стане неизбежна.
Никой от нас не желае война.
Може ли да говоря направо, Ваше величество?
Винаги съм приветствал прямотата на съветниците си.
Боя се, че погледите на враговете са отправени към Червената цитадела.
Кралицата си отиде.
Жена ще наследи Железния трон за първи път в историята.
Братът на краля бе низвергнат
и се настани в Драконов камък, без никой да оспорва претенциите му.
А сега чужда сила създаде колония
в най-важния пристан на мореплаването ни.
Описахте вдъхновяваща хроника на царуването ми, Корлис.
Искрен е, братовчеде.
Днес короната изглежда уязвима.
И превземането на Каменни стъпала е единственият начин
да покажем, че сме силни?
За да устои на бурята, морякът плава срещу нея или я заобикаля.
Никога не чака да го връхлети.
Имате ли конкретно предложение, милорд?
Нека свържем родовете си.
Венчайте се за дъщеря ни Лена.
Свържете великите оцелели валириански домове.
С драконите на Таргариен и флотата на Веларион
ще покажете на кралството,
че най-славните дни на короната са в бъдещето, не в миналото.
Трябва да призная,
че не съм мислил много за сватба.
Не е изминала и половин година от смъртта на Ема.
Кралството очаква да си намерите нова жена рано или късно,
за да укрепите династията с още наследници.
Няма по-солиден избор от Лена.
Не сме разговаряли много.
След...
Разкайвам се за това.
Трябва да можем свободно да обменяме мисли.
Можеш да кажеш каквото пожелаеш. Ти си кралят.
Обичах майка ти
много.
Аз също.
Сер Харолд представи рицари, отличени в турнири.
Когато ги разпитах, открих, че сер Кристън
е единственият с опит от бойното поле.
От него ще излезе превъзходен кралски страж.
Днес на съвета... - Забрави за това.
Опитах се да предложа... - Млада си.
Ще се научиш.
Това е най-добрият начин да спасим пръста, Ваше величество.
Червеите ще се нахранят с мъртвата плът и ще спрат гниенето.
Да.
По-рано днес приех в двореца
лорд Корлис и принцеса Ренис.
Много благосклонно, Ваше величество.
Сигурен съм, че лорд Корлис е оценил благоволението.
Предложи брак.
С кого, Ваше величество?
Лейди Лена.
Да обединим могъществото на домовете си
и да покажем, че славните дни на династията ми предстоят.
Лорд Корлис е избързал, Ваше величество.
Тези дела трябва да се обсъждат в Малкия съвет.
Точно това правя.
Е?
Какъв е съветът ти, скъпи Ото?
Лейди Лена
е млада, Ваше величество.
Вярно е, но раната, оставена от Великия съвет, не е зараснала, кралю.
Един съюз с дъщерята ще бъде голяма стъпка към помирение и забрава.
Пък и брак между великите домове на Валирия
ще отправи послание за единство в кралството и отвъд.
Думите на великия майстер са разумни.
Боя се какво ще помисли Ренира. - Какво значение има?
Майка й не е сред живите, баща й трябва да продължи кралския род.
Обичах всеотдайно жена си.
Болката от загубата й още ме преследва.
Да бъда принуден
да я заменя, за да изпълня дълга си...
Вие сте кралят, но не ви завиждам.
Какво е да летиш с Черната гибел?
Вие сте последният ездач на Балерион.
За кратко, преди да умре.
С Балерион си отиде и последният спомен за Стара Валирия.
Но Вхагар е жива.
Все някъде.
Твърде голяма е за Драконовата яма.
Казват, че е твърде голяма за нашия свят.
Знаете ли къде е гнездото й?
Какво? - Знаете ли къде е Вхагар сега?
Смята се, че е намерила убежище край бреговете на Тясното море.
В Градчето на подправките чуват песента й понякога.
Казват, че е тъжна.
Сигурно дори драконите изпитват самота.
Ваше величество?
Ще бъде голяма чест да слеем домовете си, както е било в Стара Валирия.
Ще ви даря с много деца с чиста валирианска кръв,
за да укрепим кралския род и владенията.
Това са думи на баща ви, нали?
А какво каза майка ви?
Че няма да споделям постелята ви, докато не навърша 14 години.
Това те измъчва, нали?
Баща ми е крал.
Негов дълг е да се ожени, за да обезпечи рода.
Не поисках беседа, попитах дали те измъчва.
Лена е ваша дъщеря. Това измъчва ли вас?
Разбира се.
Но аз знам какъв е редът.
За теб не съм сигурна.
Ако се опитвате да предизвикате гнева ми, опитът ви няма да се увенчае с успех.
Тъкмо обратното.
Дали е моята дъщеря, или нечия друга,
баща ти ще се ожени, при това скоро.
Новата съпруга ще роди нови наследници
и има голяма вероятност един от тях да е от мъжки пол.
Когато момчето съзрее, а баща ти умре,
мъжете ще очакват той да наследи трона, не ти.
Защото такъв е редът.
Когато стана кралица, ще наложа нов ред.
Как ми се иска да беше възможно.
Но мъжете от кралството вече имаха възможност
да изберат кралица на Великия съвет
и те я отхвърлиха.
Отхвърлиха вас, принцесо Ренис.
Несбъднатата кралица.
Пред мен подвиха коляно и ме провъзгласиха за наследница.
Напомняш ли го на дворяните, когато им поднасяш вино?
Ето суровата истина, която никой друг няма да дръзне да изрече пред теб.
Мъжете по-скоро ще изпепелят владенията,
отколкото да възкачат жена на Железния трон.
Баща ти не е глупав.
Малкият съвет ме притиска да се оженя.
Кралството се нуждае от нова кралица.
Една добра кралица ще бъде утеха за поданиците ви.
Малкият съвет подбрал ли е вече някоя лейди?
Лорд Корлис Веларион предложи ръката на дъщеря си.
Лейди Лена.
Великолепен избор, Ваше величество.
Признавам, че не познавам добре лейди Лена.
Сигурна съм, че е добра и благородна.
Ще се наслаждава на компанията ви като мен.
Донесох ви нещо.
Помолих каменоделците да го поправят.
Това е...
Това е мил жест, Алисент.
Много мил.
Влез.
Ръката, Ваше величество.
Ваше величество, свиках извънредно Малкия съвет.
Защо?
Мисля, че е най-добре да го чуете от извора.
Много добре.
Случи се в най-тъмната нощ, милорди. В часа на прилепа.
Крадецът се изплъзна.
Как е възможно драконово яйце
да бъде откраднато под носа на 50 пазители?
Извърши го принц Демън, Ваше величество.
Демън? - Принцът е оставил свитък,
който обяснява деянието.
"С безмерна радост Демън Таргариен,
принц на Драконов камък и законен наследник на Железния трон,
обявява намерението си да вземе втора съпруга
в традициите на Стара Валирия.
От днес тя ще се зове лейди Мизария от Драконов камък.
Нейно благородие очаква дете, затова е редно драконово яйце
да бъде поставено в люлката, какъвто е обичаят на дома Таргариен."
Принцът ви кани на сватбата си, Ваше величество.
След два дена е. - Богове, имайте милост!
Коя е лейди Мизария?
Смятаме... - Куртизанката на Демън.
Това е метеж, нищо друго. - Съгласен съм, сер.
Брат ми ме провокира. Ако отговоря, ще му дам каквото иска.
Всички ни гледат, Ваше величество.
Какво искате да сторя?
Да го пратя на Вала?
Да набуча главата му на копие?
Демън превзе Драконов камък,
обградил се е с армия от златни плащове,
а сега открадна могъщо оръжие...
Чие яйце е взел Демън?
Яйцето е на Дриймфайър, принцесо.
Същото, което избрахте за люлката на принц Белон.
Събери отряд воини, Ото.
Отивам в Драконов камък. Лично ще потърся сметка от Демън.
Ваше величество.
Простете, но не мога да го допусна.
Опасно е. Амбицията на Демън не знае предел.
Нека аз отида в Драконов камък.
Ти си най-хубавото момиче в двора. Защо се погубваш?
Ще се видиш ли с краля тази нощ?
Ако пожелаете.
Сер Кристън. - Милейди.
Подбрах 20 от най-добрите ви стражи, милорд Ръка.
Сер Харолд ще дойде с нас.
Моля ви, грижете се за Ръката, сер Кристън.
Добре дошъл в Драконов камък, Ото.
Това е краят на владичеството ти над този остров.
Ще върнеш драконовото яйце,
ще разпуснеш армията, ще прокудиш блудницата
и ще напуснеш Драконов камък по заповед на крал...
Къде е кралят? Не го виждам.
Той не би паднал толкова ниско, че да удостои с присъствието си този фарс.
Сер Криспин, нали? - Кристън Коул, принце.
Да. Простете. Забравил съм.
Може би принцът си спомня, че го съборих от коня.
Много добре. - Жалко представление, Демън.
Толкова ли копнееш за вниманието на краля,
че се промъкваш в двора като обикновен крадец?
Спазвам традициите на дома си.
Както постъпи брат ми с наследника си.
Тези традиции са за законнородени принцове,
не за копелета в утробата на блудница.
Лейди Мизария ще стане моя жена. - Това е позор.
С всяко свое дихание петниш името, рода и династията на брат си.
Любовта ни не признава титли и традиции.
Ами вие, мъже от градската стража? Помагате на принца да извърши измяна.
Кралят ме провъзгласи за техен командир. Верни са ми.
Дошъл си за яйцето.
Ето го.
Обезумя ли?
Това ще те убие. - За щастие, теб също.
Ако пролееш кръв тук, ще обявиш война на своя крал.
Още по-добре.
Дори това да причини смъртта на нероденото ти дете и неговата майка?
Приберете стоманата в ножниците!
Какво правите тук, принцесо? - Предотвратявам кръвопролитие.
Сер Кристън, придружете принцесата.
Не стряскайте Сиракс, милорди. Тя много ме закриля.
Баща ми провъзгласи мен за господарка на Драконов камък.
Живееш в моя замък, чичо.
Не и преди да си съзряла.
Разгневи своя крал.
Не виждам защо.
Днес е празник. Ще се венчая.
Вече имаш съпруга.
Натрапена против волята ми.
И затова трябваше да откраднеш яйцето на брат ми?
Ти си споделяла люлката си с дракон.
Искам същото за своята рожба.
Очакваш дете?
Някой ден.
Аз съм пред теб, чичо.
Ето я причината за яростта ти.
Причината да бъдеш отхвърлен.
Ако искаш да наследиш трона, трябва да ме убиеш.
Направи го.
Нека се свърши.
Обяви, че ще се венчаем.
Още утре.
Че нося дете.
Твоето дете.
Може би, когато се венчаем, ще стане истина.
Отдавна се погрижих никога да не ме грози заплахата да зачена.
Чудесно. Децата са неприятни създания.
Закле се да ме защитаваш, Демън.
Драконов камък е сигурно място.
Докато кралят не реши да върне замъка на дедите си.
Воините му може би няма да набучат на копие главата на принца,
но какво ще сторят с блудница,
за която уж се е венчал и носи детето му?
Никой няма да те докосне.
Продавали са ме като вещ повече пъти, отколкото мога да преброя.
Всичко започна в родина, която вече не помня.
Повечето години от живота си съм прекарала в ужас.
С мен си в безопасност. Кълна се.
Ти си Таргариен.
Можеш да си позволиш тези глупави игрички с краля, но не и аз.
Не приех да ти служа за злато, власт и положение.
Приех, за да получа свобода. - Свобода?
От какво?
От страха.
Не, моля, лорд Лайънъл.
Дойдох да поискам откровено мнение.
Винаги ще го получите от мен, Ваше величество.
Откакто архимайстерите прочетоха името ми на Великия съвет,
усещам завистливия поглед на Корлис Веларион да ме изгаря през Черна вода.
Седите на най-високото място в кралството, Ваше величество.
Гордите мъже не обичат да гледат нагоре.
Да.
Лена Веларион.
Лорд Корлис е ваш лорд-адмирал.
Тя е най-голямата дъщеря на най-богатия дом в кралството.
Има безупречен валириански произход,
носи и кръвта на Таргариен.
Къде е недостатъкът? - На 12 години е.
Ще съзрее.
Не съм искал да се женя.
Кралят има власт над всичко. Всичко е негово.
Дори онова, което не иска.
Бракът не е дълг, който може да отлагате дълго.
Ами ако откажа на лорд Корлис?
Няма да го приеме добре.
Боя се, че няма да се задоволи с нищо по-малко от пряк достъп до Железния трон.
Не бива да забравяте също, че сме на прага
на война в Каменни стъпала.
Морската змия държи половината кораби в кралството.
Няма да дръзне да ги оттегли, ако Вестерос е в нужда.
Кой е той да ми се противи? - Никой, Ваше величество.
Но Дрифтмарк е по-добър съюзник, отколкото враг.
Морската змия е проявил премерена дързост за мъж с неговото положение.
Ако искате откровеното ми мнение... - Искам.
Венчайте се за Лена Веларион.
Привлечете лорд Корлис на своя страна като съюзник завинаги.
Ваше величество, принцесата се завърна от Драконов камък.
Драконов камък?
Ваше величество.
Не ми се подчини.
Изплъзнала си се от Кралски чертог, без да ми кажеш.
Действала си без кралска заповед.
Ти си единствената ми наследница!
Можеше да загинеш!
Може ли да седна?
Ходила си в Драконов камък.
И върнах яйцето без кръвопролитие.
Не съм убедена, че сер Ото щеше да го постигне.
Е, да.
Понякога забравям колко си приличате.
Загубата на майка ти
е рана, която няма да зарасне.
Без нея
Червената цитадела загуби топлината си и никога не ще я върне.
Думите ти ми носят утеха.
Така знам, че не съм сама в скръбта си.
Иска ми се да бях намерил
верните думи след това.
Не осъзнавах, че дъщеря ми е станала зряла жена.
Но знам,
че разбира какво се очаква от мен.
Кралят трябва да се ожени.
Не бих могъл да заменя майка ти.
Както не възнамерявам да те заменя като наследница.
Но имам само теб.
Родът е уязвим, линията лесно може да бъде прекъсната.
Като се оженя, ще бъдем по-добре защитени.
От кого?
От всеки, който дръзне да ни предизвика.
Не искам да се отдалечаваме един от друг.
Ти си кралят.
Дългът ти е първо към кралството.
Майка ми щеше да разбере.
Аз също разбирам.
Не съм изненадан.
Железните острови следват само своя закон.
Да ги обложим с данък.
Добро утро, милорди.
Реших да си избера нова съпруга.
Възнамерявам да се оженя
за лейди Алисент Хайтауър
преди края на пролетта.
Това е нечуван абсурд!
Домът ми е валириански,
най-могъщият в кралството.
А аз съм твой крал.
Ренира.
Корените на дома Веларион стигат до Стара Валирия.
По-древен е от дома Таргариен,
ако се вярва на текстовете.
Но за разлика от Таргариените, ние не сме господари на дракони.
Векове наред домът ми се е борил да оцелява в морето
с упорство и късмет.
Когато се възкачих на Трона от плавей,
знаех какво искам.
И си го извоювах.
За разлика от всеки друг лорд мога да кажа, че издигнах рода си до върховете
със собствените си ръце.
Винаги съм смятал, че с теб сме от една порода.
Не знаех, че брат ти е крал.
И двамата трябваше сами да си проправим път в живота.
Но ни пренебрегваха твърде често.
Извика ме в Дрифтмарк, за да ми напомниш за жалкото ми положение?
Или има друга причина?
Знаеш за размириците в Каменни стъпала.
Някакъв мирски принц храни раците с моряци от Вестерос.
Поисках от краля да потегля натам с флотата си.
Той отказа.
Това никога не е било силата на брат ми.
Кое?
Царуването.
Зад Хранещия раците стоят могъщи родове от Свободните градове,
които искат да отслабят Вестерос.
Провалите на краля му позволиха да набере сила.
Ако загубим морските пътища,
домът ми ще пострада.
Няма да гледам как Дрифтмарк гладува, докато кралят се развлича
с пиршества, балове и турнири.
Аз мога да говоря както поискам за брат си.
Ти не смей.
Каменни стъпала е твоят шанс
да се докажеш пред онези, които още се съмняват.
Ние сме вторите синове на кралството.
Не се раждаме със славно име.
Трябва да го извоюваме.